இதில் ”பழுத்த வெள்ளரிப் பழம் போன்று” என்பதன் உட்பொருளைச் சற்று கவனிக்க வேண்டும். பக்குவம் எனும்போது மூன்று பொருட்களை மனதில் கொள்ள வேண்டும். ஒன்று பஞ்சு. இரண்டாவது மாம்பழம், மூன்றாவது வெள்ளரிப்பழம். பஞ்சு பக்குவம் அடைந்தபின் அதன் கூடு வெடித்துவிடும். பஞ்சு மேலே பறந்து விடும். உயரே பறப்பதால் பஞ்சிற்குப் பாதகங்கள் ஏற்படலாம். மாம்பழம் பழுத்தபின்,மரத்திலிருந்து கீழேதான் விழும். கீழே விழுவதால் பழம் சேதமடையலாம். ஆனால் வெள்ளரிப்பழமோ அவ்வாறு இல்லை. வெள்ளரிக்கொடி தரை மீதுதான் படரும். பழம் பக்குவம் அடைந்து நன்றாகப் பழுத்த பின் அது காம்பிலிருந்து தானாகவே விடுபட்டுத் தரை மீதே அமர்ந்திருக்கும். அந்தப் பழுத்த வெள்ளரிப்பழம் போன்றே நம் வாழ்வும்அமைய வேண்டும்.